**OŠ „S.S. Kranjčević“**

**Levanjska Varoš**

**ŠKOLSKA GODINA: 2021./2022.**

***ELEMENTI I KRITERIJI VREDNOVANJA***

***IZ NASTAVNOG PREDMETA NJEMAČKI JEZIK***

Učiteljica : Vesna Čupić

Napomena: u prvom i drugom razredu ocjenjuju se samo govor i slušanje s razumijevanjem. U ostalim razredima ocjenjuju se sve četiri vještine (čitanje, slušanje, pisanje i govor).

|  |  |  |  |
| --- | --- | --- | --- |
| **ELEMENT OCJENJIVANJA** | **KRITERIJI ZA VREDNOVANJE ISHODA** | | |
| **SLUŠANJE S RAZUMIJEVANJEM** | ***ODLIČAN (5)*** | Učenik razumije svako pitanje i izlaganje u normalnom tempu, razumije odslušani tekst u cjelini i pojedinosti u okviru poznate tematike. Nove riječi usvaja lako i prepoznaje u novom kontekstu. Izvrsno razumije govor nastavnika i drugih učenika. Bez teškoća izdvaja ključne riječi i informacije iz slušanog teksta/govora. | |
| **FORMATIVNO VREDNOVANJE:**  - opisno praćenje  - domaća zadaća  - propitivanje za provjeru  razumijevanja  - izlazne kartice  -kviz  **SUMATIVNO VREDNOVANJE:**  -rubrika (za zadatke  otvorenog  tipa: odgovori na pitanja,  staviti tekst u ispravan  poredak ili prepričavanje  glavnih dijelova odslušanog  teksta)  -usmena ispitivanja  -usmena prezentacija |
| ***VRLO DOBAR (4)*** | Učenik razumije većinu riječi, izraza i naredbi. Uspješno povezuje vizualne i auditivne jezične sadržaje uz manje pogreške. Razumije skoro svako pitanje i izlaganje u normalnom tempu i govoru, ali je ponekad potrebno ponoviti. Odslušani tekst razumije u cijelosti, ali ne i svaku pojedinost. | |
| ***DOBAR (3)*** | Učenik približno točno sadržajno razumije odslušani tekst. Teže se snalazi u postavljenim zadacima. Razumije skoro svako postavljeno pitanje, ali je ponekad nužno ponoviti ili pojednostaviti neke dijelove. Uz pomoć i navođenje učitelja izdvaja ključnu informaciju. | |
| ***DOVOLJAN (2)*** | Učenik ima teškoća u razumijevanju pitanja i slušanog teksta. Jedva shvaća odslušano i uz objašnjenja i pojednostavljenja. Daje kratke odgovore. Fond riječi je minimalan i razumije samo najjednostavnija pitanja. Uz poteškoće, sporo i s puno pogrešaka rješava usmeno postavljen zadatak. Razumije vrlo malo, traži pomoć i dodatna objašnjenja. | |
| ***NEDOVOLJAN (1)*** | Ne razumije pitanja ili slušani tekst čak niti uz učiteljeva objašnjenja i pojednostavljenja. Ne daje odgovore na postavljena pitanja. | |
| **ELEMENT OCJENJIVANJA** | **KRITERIJI ZA VREDNOVANJE ISHODA** | | |
| **ČITANJE S RAZUMIJEVANJEM** | ***ODLIČAN (5)*** | | Učenik lako čita riječi, jednostavne rečenice i kraće tekstove te uočava pravila ortografije. Ima pravilan izgovor. Učenik ima razvijenu vještinu izražajnog čitanja i lako pamti pismovnu sliku riječi i rečenica. Poštuje intonacijska obilježja jednostavne rečenice. Razumije osnovnu poruku teksta i bez problema izdvaja ključnu informaciju. |
| **FORMATIVNO VREDNOVANJE:**  *- opisno praćenje*  *- domaća zadaća*  *- propitivanje za provjeru*  *razumijevanja*  *-izlazne kartice*  *-kratka pisana provjera*  *-kviz*  *-portfolio*  **SUMATIVNO VREDNOVANJE:**  *- rubrika (zadatci otvorenog*  *tipa: odgovori na pitanja,*  *prepričavanje, dovršavanje*  *rečenica i sl.)*  *-pisana provjera*  *-usmena ispitivanja* |
| ***VRLO DOBAR (4)*** | | Učenik samostalno čita uz rijetke pogreške. Ima pravilan izgovor. Lako pamti pismovne slike riječi, rijetko griješi i lako usvaja riječ nakon ispravljanja. Samostalno razumije temeljnu poruku pročitanog teksta i izdvaja ključnu informaciju. |
| ***DOBAR (3)*** | | Učenik čita riječi ili tekst uz česte pogreške i slabiju usvojenost određenih riječi. Potrebna je pomoć učitelja jer ne razlikuje pismovne slike riječi. Uz pomoć i navođenje učitelja pokazuje razumijevanje pročitanog teksta i navodi ključnu informaciju. |
| ***DOVOLJAN (2)*** | | Učenik uz poteškoće i česte pogreške čita isključivo jednostavne riječi i kraće rečenice. Nije u stanju uočiti razliku između pisanja i izgovora riječi. Uz obilatu pomoć učitelja dolazi do temeljne poruke teksta i ključne informacije. |
| ***NEDOVOLJAN (1)*** | | Učenik ne čita niti jednostavne riječi niti kraće rečenice ili čita posve nerazumljivo. Niti uz obilatu pomoć učitelja ne dolazi do temeljne poruke teksta i ključne informacije. |

|  |  |  |
| --- | --- | --- |
| **ELEMENT OCJENJIVANJA** | **KRITERIJI ZA VREDNOVANJE ISHODA** | |
| **GOVORENJE** | ***ODLIČAN (5)*** | Učenik se lako i tečno samostalno izražava uz izrazito razvijen jezični transfer. Ima pravilan izgovor, intonaciju i ritam. Na pitanja odgovara punim rečenicama uz precizne i točne opise. Samoinicijativno sudjeluje u kratkom razgovoru poznate tematike. Na pitanja odgovara jasno i potpunim rečenicama. |
| **FORMATIVNO VREDNOVANJE:**  *- opisno praćenje*  *- domaća zadaća*  *-izlazne kartice*  *-ljestvice procjene (zadatci zatvorenog tipa)*  **SUMATIVNO VREDNOVANJE:**  *- usmena ispitivanja*  *- usmena prezentacija*  *- rubrika (zadatci otvorenog*  *tipa)* |
| ***VRLO DOBAR (4)*** | Učenik pravilno izgovara riječi uz rijetke nesigurnosti. Na verbalne i neverbalne poticaje reagira primjerenom brzinom. Eventualne pogreške brzo ispravlja. Uz povremenu pomoć i navođenje učitelja sudjeluje u kratkom razgovoru poznate tematike. Odgovara na pitanja vlastitim odgovorima. |
| ***DOBAR (3)*** | Učenik ima poteškoća u izgovoru specifičnih glasova njemačkoga jezika. Izražava se samo na poticaj i oslanja se na stalnu pomoć učitelja. U govoru ima pogrešaka koje teško sam uočava i ispravlja. Uz čestu pomoć učitelja govori kratak i jednostavan tekst poznate tematike na temelju predloška. Na pitanja odgovara naučenim odgovorima ili pripremljenim obrascima. |
| ***DOVOLJAN (2)*** | Učenik teško izgovara riječi i učestalo griješi. U radu se oslanja na druge učenike i pomoć učitelja. Uz pomoć povezuje elemente teksta u logičke cjeline. Na pitanja odgovara uz pomoć i ponuđene modele odgovora. |
| ***NEDOVOLJAN (1)*** | Učenik ne izgovara ili posve nerazumljivo izgovara riječi. Niti uz pomoć učitelja ne povezuje elemente teksta u logičke cjeline. Ne odgovara na pitanja čak niti uz ponuđene modele odgovora. |
| **ELEMENT OCJENJIVANJA** | **KRITERIJI ZA VREDNOVANJE ISHODA** | |
| **PISANJE** | ***ODLIČAN (5)*** | Učenik točno i pravilno prepisuje poznate riječi i kraće rečenice. Nadopunjuje tekst ili pisano odgovara na pitanja prema modelu.Može pisano izraziti svoje misli samostalno bez većih gramatičkih i ortografskih pogrešaka. Samostalno oblikuje kratak i jednostavan tekst poznate tematike prema predlošku. |
| **FORMATIVNO VREDNOVANJE:**  *- opisno praćenje*  *- domaća zadaća*  *- izlazne kartice*  *- kratka pisana provjera*  *- diktat/cloze test*  *- ljestvice procjena (zadatci*  *zatvorenog tipa)*  **SUMATIVNO VREDNOVANJE:**  -*pisana provjera*  *-odgovori na pitanja otvorenog tipa*  *- pisanje razglednice,*  *neformalnog pisma,*  *jednostavne pjesme, stripa,*  *postera*  *-pisanje vođenog sastavka*  *(smjernice ili predložak)* |
| ***VRLO DOBAR (4)*** | Učenik uz poneku pogrešku prepisuje/piše riječi i brzo ih uočava i ispravlja. Većim dijelom uočava razliku između pisanja i čitanja riječi. Uz povremenu pomoć učitelja oblikuje kratak i jednostavan tekst poznate tematike primjenjujući osnovna pravopisna pravila. |
| ***DOBAR (3)*** | Učenik ima poteškoće u uočavanju drukčijeg sustava pisanja i s pogreškama prepisuje riječi. Uz čestu podršku učitelja oblikuje kratak tekst poznate tematike prema predlošku. |
| ***DOVOLJAN (2)*** | Učenik netočno i s mnogo pogrešaka prepisuje riječi i pri tom ne uočava različitost dvaju jezičnih sustava. Potrebna mu je pomoć u zapisivanju jednostavnih učestalih riječi i izraza. Uz obilatu pomoć učitelja ili vršnjaka oblikuje kratak jednostavan tekst poznate tematike prema predlošku. |
| ***NEDOVOLJAN (1)*** | Učenik ne prepisuje ili posve nerazumljivo prepisuje riječi. Niti uz obilatu pomoć učitelja ili vršnjaka ne uspijeva oblikovati kratak jednostavan tekst poznate tematike prema predlošku. |

Postotna skala: 100%-90% (5), 89%-78% (4), 77%-62% (3), 61%-50% (2), 49% i manje (1)

**ANALITIČKA RUBRIKA ZA VREDNOVANJE GOVORA**

**(RUBRIKA MOŽE POSLUŽITI I ZA FORMATIVNO I ZA SUMATIVNO VREDNOVANJE)**

|  |  |  |  |  |
| --- | --- | --- | --- | --- |
|  | **TEČNOST** | **IZGOVOR I NAGLASAK** | **VOKABULAR** | **GRAMATIKA** |
| ***ODLIČAN (5)*** | Točan i tečan govor bez zastajkivanja i traženja riječi, primjerene glasnoće | Izgovor je izvrstan, odlično naglašava i pravilno intonira rečenice. | Izvrsno vlada vokabularom, posjeduje bogati raspon riječi te izvrsno bira koju riječ kada upotrijebiti. | Koristi točne i raznovrsne gramatičke strukture |
| ***VRLO DOBAR (4)*** | Točan i tečan govor uz kraća zastajkivanja u potrazi za riječima; ponegdje nerazumljiv govor | Izgovor, naglasak i intonacija su dobri. | Dobro vlada vokabularom, relativno dobro odabire riječi prema temi | Ponekad radi gramatičke pogreške, najčešće u nastojanju da se raznovrsno izražava |
| ***DOBAR (3)*** | Govor je djelomično tečan; uz poneka oklijevanja i ponavljanja fraza te traženje odgovarajuće riječi; glasnoća varira. | Izgovor je dobar; u naglašavanju i intonaciji ne poštuje pravila jezika | Djelomično dobro vlada vokabularom; raspon vokabulara nedostatan | Učestale gramatičke pogreške koje ne ometaju razumijevanje, no šablonizirane |
| ***DOVOLJAN (2)*** | U govoru često oklijeva, ne dovršava rečenice; nedovoljno glasno. | Izgovor je uglavnom dobar, česte pogreške u naglascima riječi. | Slabog vokabulara, koristi samo osnovne riječi | Vrlo česte gramatičke pogreške čak i u jednostavnim strukturama koje ponekad ometaju razumijevanje. |
| ***NEDOVOLJAN (1)*** | Govori sporo uz oklijevanje osim u slučaju napamet naučenih odgovora; nema kontinuiteta u govoru | Izgovor je netočan u mjeri da ometa razumijevanje. Ne prepoznaje naglasne cjeline | Koristi vokabular neprimjeren temi. | Učestale gramatičke pogreške čak i u jednostavnim rečeničnim strukturama, ometa prenošenje poruke |

**ANALITIČKA RUBRIKA ZA VREDNOVANJE PISANJA**

**(RUBRIKA MOŽE POSLUŽITI I ZA FORMATIVNO I ZA SUMATIVNO VREDNOVANJE)**

|  |  |  |  |  |
| --- | --- | --- | --- | --- |
|  | **SADRŽAJ/IDEJE** | **ORGANIZACIJA TEKSTA** | **REČENIČNE STRUKTURE/STIL** | **GRAMATIKA I SPELLING** |
| ***ODLIČAN (5)*** | Usredotočen na temu, iznosi zanimljive ideje koje razvija do detalja. | Izvrsno organiziran tekst s jasno definiranim dijelovima. | Koristi različite vrste rečenica i bogat vokabular. Kreativno elaborira temu. | Vrlo malo ili nimalo gramatičkih pogrešaka ili pogrešaka u pisanju i interpunkciji |
| ***VRLO DOBAR (4)*** | Većinom usredotočen na temu koju razvija jasno potkrepljujući detaljima. | Vrlo dobro organiziran tekst, dijelovi su nedovoljno ujednačeni. | Rečenice su cjelovite, no vrlo jednostavne. Koristi veći dio vokabulara. | Relativno malo gramatičkih pogrešaka ili pogrešaka u pisanju i interpunkciji |
| ***DOBAR (3)*** | Odstupa od teme, iznosi važne ideje no bez dodatne razrade. | Dijelovi teksta se vide tek u naznakama, iako nedovoljno razrađeni | Rečenice uglavnom šablonizirane, vokabular siromašan, no ne ometa razumijevanje. | Dosta gramatičkih pogrešaka ili pogrešaka u pisanju i interpunkciji |
| ***DOVOLJAN (2)*** | Nije jasna tema ni razrada. | Tekst nije jasno podijeljen u logičke cjeline | Neke rečenice su nedovršene, koristi osnovni vokabular i najjednostavnije rečenične strukture | Jako puno gramatičkih pogrešaka, pogrešaka u pisanju ili interpunkciji |
| ***NEDOVOLJAN (1)*** | Tema je u potpunosti promašena. | Tekst nema nikakvu strukturu, rečenice su nabacane bez logičkog slijeda. | Rečenice su nedovršene, ne izmjenjuju se smislenim tijekom i nema cjelovitosti teksta. | Veći dio teksta je nerazumljiv i ne prenosi značenje zbog izrazito velikog broja gramatičkih ili pogrešaka u pisanju i interpunkciji. |

**HOLISTIČKA RUBRIKA ZAPROCJENU SLUŠANJA S RAZUMIJEVANJEM (ZA SUMATIVNO VREDNOVANJE)**

|  |  |
| --- | --- |
| ODLIČAN (5) | Aktivno sluša tekst; može sažeti, parafrazirati ili ponoviti glavne ideje i sporedne detalje; bez teškoća prepoznaje značenje riječi iz konteksta i točno odgovara na pitanja. |
| VRLO DOBAR (4) | Pažljivo sluša tekst; može sažeti većinu glavnih ideja, no nije uočio sporedne detalje; ne razumije sve riječi i fraze te odgovara točno na većinu pitanja. |
| DOBAR (3) | Ima poteškoće u praćenju slušnog predloška, može izdvojiti neke ključne informacije, no većinu ne; nedostatak poznavanje riječi utječe na opće razumijevanje teksta. |
| DOVOLJAN (2) | Nije dovoljno pažljiv u slušanju; ne može prepričati glavne ideje, teško prepoznaje značenje riječi iz konteksta i posve se oslanja na doslovna značenja riječi. |

**HOLISTIČKA RUBRIKA ZA VREDNOVANJE ČITANJA S RAZUMIJEVANJEM KROZ ZADATAK PREPRIČAVANJA**

|  |  |  |
| --- | --- | --- |
|  | **PREPRIČAVANJE** | **DETALJI I PRIMJERI** |
| **ODLIČAN (5)** | Prepoznaje i izdvaja glavne ideje i sporedne detalje; prepoznaje i prenosi slijed događaja; imenuje sve glavne i sporedne likove te iznosi njihove osobine; prepoznaje i prenosi vrijeme i mjesto radnje; koristi vokabular i izraze iz teksta na primjeren način; povezuje likove i događaje s osobnim iskustvima. |  |
| **VRLO DOBAR (4)** | Prepoznaje i prenosi glavne ideje i većinu sporednih detalja; prenosi slijed događaja uz manje pogreške, imenuje sve glavne i uglavnom sve sporedne likove; uglavnom ispravno koristi vokabular i izraze iz teksta. |  |
| **DOBAR (3)** | Djelomično prepoznaje i prenosi glavne ideje, no ispušta većinu sporednih detalja. Ispušta pojedine događaje iz slijeda događaja. Ne iznosi sve glavne likove i njihova obilježja; neke riječi i izraze koristi neprimjereno. |  |
| **DOVOLJAN (2)** | Uz navođenje učitelja prisjeća se glavne ideje; ispušta sporedne detalje; Prepoznaje i navodi manji broj likova bez opisa obilježja ili uloge. Ne poznavanje vokabulara i izraza u većoj mjeri ometa razumijevanje slijeda događaja i ključnih informacija. |  |